บัตรเครดิตกรุงเทพโตศก.หนุนส่ง
แบงก์กรุงเทพเชื่อมั่นปีหน้าเศรษฐกิจรุ่ง ดันยอดใช้จ่ายบัตรเครดิตโต 2 หลัก เปิดตัวคิวอาร์โค้ดบนอีดีซี หนุนลดใช้เงินสด
28 พ.ย. 2560

แบงก์กรุงเทพเชื่อมั่นปีหน้าเศรษฐกิจรุ่ง ดันยอดใช้จ่ายบัตรเครดิตโต 2 หลัก เปิดตัวคิวอาร์โค้ดบนอีดีซี หนุนลดใช้เงินสดนายโชค ณ ระนอง ผู้ช่วย ผู้จัดการใหญ่สายบัตรเครดิต ธนาคารกรุงเทพ เปิดเผยว่า แนวโน้มเศรษฐกิจปี 2561 ดีขึ้นกว่าปีนี้ ช่วยผลักดันยอดใช้จ่ายผ่านบัตรเครดิตธนาคารกรุงเทพให้เติบโตได้ไม่ต่ำกว่า 10% และพร้อมรุกขยายฐานบัตรเพิ่ม 15% เป็น 2.5 ล้านใบสำหรับ 10 เดือนแรกของปีนี้ ฐานบัตรเครดิตเพิ่มขึ้นจาก 1.9 ล้านใบ เป็น 2.2 ล้านใบ ยอดใช้จ่ายผ่านบัตรเติบโต 8.5-9% สูงกว่าตลาดที่เติบโตราว 6% แม้ว่าธนาคารไม่ได้รุกเติบโตบัตรเครดิต แต่ยอดใช้จ่ายโตได้จากฐานลูกค้าส่วนใหญ่ที่มี รายได้ 3 หมื่นบาทขึ้นไปอย่างไรก็ตาม ในส่วนของหนี้ที่ไม่ก่อให้เกิดรายได้ (เอ็นพีแอล) เพิ่มขึ้นเล็กน้อยจาก 1.7% เป็น 1.8-1.85% เป็นไปตามภาวะเศรษฐกิจและกำลังซื้อผู้บริโภค ส่วนปีหน้าคาดว่าเอ็นพีแอลอาจปรับเพิ่มขึ้นเล็กน้อยจากการรุกขยายฐานบัตร โดยกลุ่มที่เฝ้าระวังคือเจ้าของกิจการที่มีรายได้วูบวาบไม่แน่นอน"ตลาดบัตรเครดิตปีที่ผ่านมาถึงปีนี้ค่อนข้างทรงๆ ตามเศรษฐกิจที่ไม่หวือหวา ทุกธนาคารจึงระมัด ระวังการโตสินเชื่อประเภทนี้ แต่ ปีหน้าแนวโน้มดีขึ้น เราก็พร้อม จะรุกอีกครั้งเน้นมนุษย์เงินเดือน คนรุ่นใหม่ที่เราต้องการสร้างความสัมพันธ์ตั้งแต่เริ่มทำงาน" นายโชค กล่าวนายโชค กล่าวว่า หลังจาก คิวอาร์โค้ดพร้อมเพย์ออกจากแซนด์ บ็อกซ์แล้ว ขณะนี้กำลังพัฒนา คิวอาร์โค้ดบัตรเดบิต คาดว่าจะเข้าแซนด์บ็อกซ์ในเดือน ม.ค. 2561 ส่วนคิวอาร์โค้ดบัตรเครดิตน่าจะ เห็นภายใน 6 เดือนทั้งนี้ ธนาคารกรุงเทพได้เปิดตัวระบบชำระเงินคิวอาร์โค้ดบนอีดีซี ซึ่งเป็นการเพิ่มประสิทธิภาพเครื่องอีดีซีให้รับชำระได้ทั้งบัตรเครดิต บัตรเดบิต และคิวอาร์โค้ด นำร่องในร้านค้า 4 พันธมิตร ได้แก่ แมคโดนัลด์ อินเด็กซ์ แฟมิลี่มาร์ท และโฮมโปร ค่าธรรมเนียมร้านค้ารับ คิวอาร์โค้ด 0.25% ต่อธุรกรรม ถูกกว่าบัตรเดบิตที่คิด 0.55%"หากลูกค้าจะชำระด้วยเงินสด ร้านค้าสามารถใช้เครื่องอีดีซีพิมพ์สลิปที่มีคิวอาร์โค้ดออกมา ให้ลูกค้าสแกนชำระเงินผ่านโมบายแบงก์กิ้งของทุกธนาคารได้ โดยเราจะทยอยเพิ่มระบบคิวอาร์โค้ดในเครื่องอีดีซีเดิมที่มีกว่า 1 แสนเครื่อง และตั้งเป้าวางเพิ่มอีก 7 หมื่น-1 แสนเครื่อง ภายใน 1 ปี เจาะกลุ่มร้านค้าขนาดกลางเป็นหลัก" นายโชค กล่าว